Laimonis Kamara

Laimonis Kamara (4. veebruar 1934 – 15. juuli 1983) oli läti luuletaja ja tõlkija.

Laimonis Kamara oli pärit läti-eesti segaperekonnast. 

Ta töötas alates 1948. aastast postiljonina, ekskursioonijuhina ja Läti Raadio kirjandussaadete toimetajana. Seejärel oli vabakutseline literaat.

Kamara lõpetas 1959. aastal Riia 8. Töölisnoorte Keskkooli ning õppis aastatel 1959–1967 Tartu Riiklikus Ülikoolis eesti keelt ja kirjandust.

Temalt ilmusid läti keeles luulekogud "Iepinumi" ("Põimingud", 1977) ja "7x7" (1985) ja kolm lasteraamatut.

Laimonis Kamara tõlkis eesti keelest läti keelde ligikaudu 40 eesti luuletaja ja kirjaniku loomingut. Muuhulgas koostas ja tõlkis ta 1960. aastate 23 eesti luuletaja antoloogia "Cilvēki krastā" ("Inimesed rannikul", 1970). 

Ta tõlkis läti keelde ka soome ja ungari keelest.Eesti kirjarahva leksikon. Tallinn, 1995, lk. 174

 Tunnustus 
 1977 – Juhan Smuuli nimeline kirjanduse aastapreemia (eesti luule antoloogia "Kus külas kõndis Koidula ...")

Viited

Kirjandus
 Hannes Korjus "Lätimaal eestlasi otsimas", kirjastus Kadmirell, 2011, lk 149–153

Kategooria:Läti kirjanikud
Kategooria:Läti tõlkijad
Kategooria:Sündinud 1934
Kategooria:Surnud 1983